《闯山亭》
宋代·李处权

亭皋树林五月寒，坐揖秀爽披孱颜。
使君清雅颇好事。妙墨风流名闯山。
云归雨罢作佳色，山在杳霭空濛间。
烟中合遝展屏障，鸟外纡余堆髻鬟。
疏帘捲尽一搔首，决眦荡胸如可攀。
江头好山不知数，供给骚人犹等閒。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。